Orø

Orø er en øy innerst i Isefjorden på Nordvestsjælland i Danmark med areal 14 km² og 910 innbyggere, og Danmarks eneste småøy med to fergeforbindelser, der Holbæk-fergen tar 30 minutter på overfarten og Østre ferge bare 6 minutter. Orø er en av 27 småøyer i Sammenslutningen af danske småøer, der alle har færre enn  beboere, er uten broforbindelse og ikke er egen kommune.

I Valdemars Jordebog fra perioden 1190–1300 staves navnet Wartherø og i 1320 Worthærøø. Orø deler Isefjorden i to bredninger (et sted der en fjord eller et vannløp flyter ut over et større areal), kalt Yderbredningen og Inderbredningen, innbyrdes forbundet av to smale sund, Vesterløbet og Østerløbet. Ved det førstnevnte ligger Børrehoved og ved det sistnevnte Børreklak.

På Orø ligger de fire landsbyene Bybjerg, Brønde, Gamløse og Næsby. Orø var inntil kommunalreformen i 1970 en selvstendig sognekommune i Holbæk amt, men er i dag en del av Holbæk Kommune. Orø har lokalbutikk, postbutikk, kro, lege og skole til og med sjette klassetrin. Orø kan nås med ferge fra Holbæk til Brønde (30 min) eller med kabelferge fra Hammer Bakke i Hornsherred over Østerløbet (6 minutter).

Orø kirke i utkanten av Bybjerg er bygd av munkesten i romansk stil. Orø Minder i Bygaden 56 ble oppført som fattighus like etter 1803 som følge av Forordningen om Fattigkommissioner af 1803, og fungerte slik til 1964 da det ble lokalmuseum. Samlingen begynte med en «hjemstavnsuke» på Orø i 1941.

 Orøkorset 
«Orøkorset» eller «Margrethekorset» er et relikviekors i kjede med dyrehoder, funnet i 1849 på Orø av Bodil Margrethe Hansdatter. Korset ble laget i Norden rundt 1100, påvirket av byzantinsk stil. Sammen med Dagmarkorset og Roskildekorset tilhører det en gruppe velbevarte relikviekors fra Danmarks tidlige middelalder, og befinner seg i dag på Nationalmuseet i København. Dronning Margrethe fikk en kopi av Orøkorset da hun besøkte Holbæk i anledning byens 700-års jubileum i 1986.

Orøkorset ble funnet av tjenestepiken Bodil Margrethe Hansdatter da hun krysset den nypløyde marken i Næsby 14. september 1849, og fikk øye på kanten av en blank gjenstand som viste seg å være et vakkert gullkors. Brødrene til pikens mor gikk siden dit, og fant gullkjeden og gullperler som hørte til korset. Oldnordisk museum betalte henne en danefæ-dusør, og den var spesielt velkommen, for Bodil ønsket å gifte seg med en bondesønn fra Bybjerg som var for fattig til å bli godtatt av foreldrene hennes. Nå som hun selv fikk penger, gikk ekteskapet i orden.Mogens Schou Jørgensen: ''Guld fra Nordvestsjælland

Orøkorset er dekorert med dyrehoder i urnesstil, i 22 karat gull og samlet vekt med kjeden 310 gram. Korset er 8,3 cm høyt med et hulrom til et tapt relikvie, sikkert en angivelig splint av Kristi kors. På forsiden ses Kristus på korset, og en drage som symboliserer det beseirede hedenskapet. Over Kristus ses Guds hånd velsigne Kristus mellem sol og måne, og ved siden av Kristus ses Johannes døperen og jomfru Maria. På korset ses innskrifterne OLAF CVNVnCE («Olaf konge»), trolig Hellig-Olav, og ISACO, kanskje «Isak». På baksiden er jomfru Maria avbildet med en due over hodet, et symbol på Helligånden, i tillegg til to medaljonger med helgener og bokstavene A og Ω (alfa og omega, første og siste bokstav i det greske alfabetet), jfr Jesu ord i Johannes åpenbaring: «Jeg er Alfa og Omega».

 Referanser 

 Eksterne lenker 

  Orøs offisielle hjemmeside

Kategori:Øyer i Region Sjælland
Kategori:Holbæks geografi